На основу чланова 100. и 119. став 1. тачка 1) Закона о основама система образовања и васпитања ("Сл. гласник РС", бр.88/2017, 10/19,129/2021), Школски одбор је на седници, одржаној дана \_\_\_\_\_\_\_\_\_\_\_\_\_\_\_\_\_\_. године, једногласно донео

ИЗМЕНЕ И ДОПУНЕ СТАТУТА

 Средње школе “Краљ Петар I'' у Тополи

**Члан 1**

У члану 42. став 1. мења се и гласи:

„Образовно-васпитни рад остварује се у току школске године, која почиње 1. септембра, извођењем химне Републике Србије, а завршава се 31. августа наредне године.”.

**Члан 2.**

**У** члану 100 додаје се став 4 који гласи:

„Посебним законом може се утврдити друга старосна граница за упис у средњу школу и за стицање својства редовног ученика.”.

**Члан 3:**

У члану 108.став 1 после речи :Стандарда, додаје се реч ,,образовних''

 **Члан 4.**

У члану 109 став2 мења се и гласи:

„Ученик се оцењује најмање три пута у средњем образовању и васпитању, а ако је недељни фонд часова обавезног предмета, изборног програма и активности један час – најмање два пута у полугодишту.”.

У ставу 9. после речи: „стандардима” додаје се реч: „образовних”.

**Члан 5.**

У члану161 после става 10 додаје е нови став 11 који гласи:

„Податак да је образовање стечено у складу са ставом 6. тач. 2) и 3) овог члана уноси се у одговарајући део обрасца јавне исправе.”.

Досадашњи став 11. постаје став 12 а став 12 постаје став 13.

**Члан 7**

У после члана 124 додаје се члан 124а који гласи:

Ученик средњег образовања и васпитања, његов родитељ, односно други законски заступник има право да поднесе приговор на привремене резултате завршног испита на крају, завршног испита у средњем образовању и васпитању, опште, уметничке и стручне матуре.

Приговор из става 1. овог члана подноси се школи у којој је ученик полагао испит, у року од 24 сата од објављивања привремених резултата испита.

О приговору на привремени резултат општу матуру, као и општеобразовне предмете на стручној и уметничкој матури, првостепена комисија одлучује у року од 24 часа од истека рока за подношење приговора.

Ако није задовољан одлуком комисије из става 3. овог члана, ученик, његов родитељ, односно други законски заступник има право да поднесе приговор другостепеној комисији, у року од 24 часа од пријема одлуке комисије.

Другостепена комисија одлучује о приговору из става 4. овог члана у року од 24 часа од истека рока за подношење приговора.

О приговору на привремене резултате стручног испита на стручној матури, и завршног испита у средњем образовању и васпитању, одлучује комисија у року од 48 сати од истека рока за подношење приговора.

Ако комисија из ст. 3, 5. и 6. овог члана утврди да је приговор основан, може изменити број бодова на тесту.

Одлука комисије из ст. 5. и 6. овог члана је коначна.

Састав, начин образовања и рада комисија из ст. 3, 5. и 6. овог члана уређују се у упутству за организацију и спровођење испита које доноси министар, у складу са чланом 78. став 5. овог закона о основама система образовања и васпитања”.

 **Члан 6.**

У члану 45. Став 3 мења се и гласи:

Скупштина јединице локалне самоуправе резрешиће,пре истека мандата,поједине чланове,укључујући и председника на лични захтев члана ,као и у случају да :

1. Школски одбор доноси незаконите одлуке или не доноси одлуке које је на основу закона и статута дужан да доноси;
2. Члан школског одбора неоправданим одсуствовањем или несавеснимк радом онемогућава рад школског одбора;
3. У поступку преиспитивања акта о именовању утврди неправилности
4. Скупштина јединице локалне самоуправе покрене иницијативу за разрешење члана школског одбора именованог на њен предлог,
5. Савет родитеља покрене иницијативу за разрешење члана школског одбора именованог на његов предлог
6. Наставничко веће покрене иницијативу за разрешење члана школског одбора именованог на његов предлог
7. Наступи услов из члана 116.став 9.закона о основама система образовања и васпитања.

**Члан 7.**

У члану 47.став 1.тачка 9) мења се и гласи:

Одлучује о правима,обавезама и одговорностима директора установе.

После тачке 9)додаје се тачка 9а) која гласи:

9а)образује комисију за вођење дисциплинског поступка против директора и доноси одлуку о одговорности директора за тежу повреду радне обавезе или повреду из забране из члана 110-113 закона о основама система образовања и васпитања.

У тачки 11) после речи „стандарда“ додаје се реч „ образовних“

**Члан 8.**

У члану 89. став 1. тачка 3) мења се и гласи:

„3) учествује у предлагању садржаја ваннаставних активности и програма на нивоу установе;”.

После тачке 3) додаје се тачка 3а) која гласи:

„3а) учествује у поступку избора уџбеника, у складу са законом којим се уређују уџбеници;”.

**Члан 9.**

У члану 50. став 11. брише се.

Досадашњи ст. 12–22. постају ст. 11–21.

У досадашњем ставу 18. који постаје став 17. и у досадашњем ставу 19. који постаје став 18. речи: „става 17.” замењују се речима: „става 16.”.

**Члан10.**

У члану 58.став 2 мења се речи саветник-спољни сарадник замењују се речима „просветни саветник“.

**Члан 11.**

У члану 61. Став 3.речи :када изводи наставу у том одељењу замењују се речима:“када не изводи наставу у том опдељењу.“

**Члан 12**

Члан 91.мења се и гласи:.

Правне послове у установи обавља секретар.

Секретар мора да има образовање из области правних наука у складу са чланом 140. став 1. овог закона, савладан програм обуке и дозволу за рад секретара (у даљем тексту: лиценца за секретара).

Секретар се уводи у посао и оспособљава за самосталан рад савладавањем програма за увођење у посао и полагањем испита за лиценцу секретара. Секретару - приправнику директор одређује ментора са листе секретара установа коју утврди школска управа.

Секретар је дужан да у року од две године од дана заснивања радног односа положи испит за лиценцу за секретара.

Трошкове полагања испита из става 4. овог члана сноси установа.

Министарство издаје лиценцу за секретара.

Секретару који не положи испит за лиценцу за секретара у року из става 4. овог члана престаје радни однос.

Секретар који има положен стручни испит за секретара, правосудни или стручни испит за запослене у органима државне управе или државни стручни испит, сматра се да има лиценцу за секретара.

Лиценца за секретара одузима се секретару који је осуђен правоснажном пресудом за повреду забране из чл. 110-113. овог закона, за кривично дело или привредни преступ у вршењу дужности.

Ближе услове за рад секретара, стандарде компетенција и програме обука, стално стручно усавршавање, припрема кандидата за полагање испита за лиценцу секретара, програм испита за лиценцу секретара, начин и програм увођења у посао, начин, поступак и рок за пријаву полагања испита, састав и начин рада комисије Министарства, односно надлежног органа аутономне покрајине пред којом се полаже испит, садржај и образац лиценце за секретара, начин вођења регистра издатих лиценци за секретара, накнаде за рад чланова комисије и остала и друга питања у вези са радом секретара установе, прописује министар.

**Члан 13.**

У члану 140.после речи: „после речи стручног сарадника“додају се речи: „и секретара“

У ставу 1.после речи стандарда додаје се реч :“образовних“.

**Члан 14.**

**Члан 143.мења се и гласи:**

Пријем у радни однос на неодређено време врши се на основу конкурса који расписује директор.

Директор доноси одлуку о расписивању конкурса. Кандидати попуњавају пријавни формулар на званичној интернет страници Министарства, а потребну документацију, заједно са одштампаним пријавним формуларом достављају установи.

Конкурс спроводи конкурсна комисија коју именује директор. Комисија има најмање три члана. Секретар установе пружа стручну подршку конкурсној комисији.

Комисија утврђује испуњеност услова кандидата за пријем у радни однос из члана 139. овог закона, у року од осам дана од дана истека рока за пријем пријава.

Кандидати из става 4. овог члана у року од осам дана упућују се на психолошку процену способности за рад са децом и ученицима коју врши надлежна служба за послове запошљавања применом стандардизованих поступака.

Конкурсна комисија сачињава листу кандидата који испуњавају услове за пријем у радни однос у року од осам дана од дана пријема резултата психолошке процене способности за рад са децом и ученицима.

Конкурсна комисија обавља разговор са кандидатима са листе из става 6. овог члана, сачињава образложену листу свих кандидата који испуњавају услове и доставља је директору у року од осам дана од дана обављеног разговора са кандидатима.

Директор установе доноси решење о избору кандидата по конкурсу у року од осам дана од достављања образложене листе из става 7. овог члана.

Кандидат незадовољан решењем о изабраном кандидату може да поднесе жалбу органу управљања, у року од осам дана од дана достављања решења из става 8. овог члана.

Орган управљања о жалби одлучује у року од 15 дана од дана подношења жалбе.

Кандидат који је учествовао у изборном поступку има право да, под надзором овлашћеног лица у установи, прегледа сву конкурсну документацију, у складу са законом.

Ако по конкурсу није изабран ниједан кандидат, расписује се нови конкурс у року од осам дана.

Решење из става 8. овог члана оглашава се на званичној интернет страници Министарства, када постане коначно.

**Члан 15.**

У члану 144.став 7.тачка 2) речи“ на неодређено време „ бришу се.

**Члан 16.**

У члану 147.став 7. После речи:одређеног предмета додају се речи: „посебним решењем“

После става 7. додаје се нови став 9. који гласи:

„Накнада за рад наставника из става 8. овог члана исплаћује се на основу месечног извештаја наставника о одржаним часовима.”.

Досадашњи став 8. постаје став 9.

**Члан 17.**

Измене и допуне Статута Основне школе „Живко Томић“ Доња Шаторња ступају на снагу осмог дана од дана објављивања на огласној табли школе.

 **Председник Школског одбора**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Дејан Марковић

Измене и допуне Статутасу објављене на огласној табли дана \_\_\_\_\_\_\_\_\_\_\_\_ ступиле су на снагу дана \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Секретар**

 \_\_\_\_\_\_\_\_\_\_\_\_\_\_\_\_\_\_\_

 Милан Николић